ذاتی چوٹ کا وکیل

ذاتی چوٹ کا (چوٹوں کے) وکیل، کسی دوسرے شخص، کمپنی، سرکاری ایجنسی یا کسی بھی ادارے کی لاپروائی کے نتیجے میں جسمانی یا نفسیاتی طور پر متاثر/زخمی ہوئے شخص/اشخاص قانونی خدمات فراہم کرتے ہیں۔ ذاتی چوٹ کے وکیل بنیادی طور پر قانون کے اس شعبے میں مشق کرتے ہیں جسے "ٹارٹ لا" کہا جاتا ہے۔ عمومی ذاتی چوٹ کے دعوؤں میں پھسلنے اور گرنے کے حادثات، سڑک پر تصادم، خراب مصنوعات، کام کی جگہ پر چوٹیں آنے اور پیشہ ورانہ بدنیتیوں کے مقدمات شامل ہیں۔

"ٹرائل وکلا" کی اصطلاح ذاتی چوٹ کے وکیلوں کے لیے استعمال کی جاتی ہے، حالانکہ وکلا کی بہت سی دوسری اقسام بشمول دفاعی وکلا اور فوجداری پراسیکیوٹرز بھی ٹرائلز میں پیش ہوتے ہیں۔ اور زیادہ تر ذاتی چوٹ کے دعوے مقدمات (ٹرائل) شروع ہونے سے پہلے ہی آپسی میل ملاپ میں طے کردیے جاتے ہیں۔

 قابلیت 
ذاتی چوٹ کے وکیل جس دائرہ اختیار میں مشق کرتے ہیں، اس میں ان کو مشق کرنے کی اجازت ملی ہونا لازمی ہوتا ہے۔ بہت سی ریاستوں میں انھیں اخلاقیات کا تحریری امتحان بھی پاس کرنا پڑتا ہے۔

وکلا قانون میں ہونے والی پیشرفت اور پریکٹس کے نئے شعبوں کے بارے میں جاننے کے لیے مسلسل قانونی تعلیم (CLE) کی کلاسیں لے سکتے ہیں۔ کچھ ریاستوں میں وکلا کو CLE میں شرکت لازم ہوتی ہے، مگر وکلا کو اپنے ہی شعبہ (ذاتی انجری) یا کسی دوسرے شعبے کو چننے کی اجازت حاصل ہوتی ہے۔

 ریاستہائے متحدہ 
بعض انجمن وکلاء اور اٹارنی تنظیمیں مختلف وکالت کے شعبوں میں تصدیقی اصناد دیتی ہیں، جس میں ذاتی چوٹ کے شعبے کی اصناد شامل ہیں۔ حالانکہ ذاتی چوٹ کے قانون میں پریکٹس کرنے والے وکلا کے لیے تصدیقی صند لازم نہیں ہوتی مگر یہ ممکنہ کلائنٹ (گاہک) کو متاثر کرنے میں ضرور کارآمد ثابت ہو سکتی ہے۔ امریکا میں تمام ریاستی بار کونسلز ذاتی چوٹ والے قانون کی تصدیقی اصناد نہیں دیتی ہیں۔ کچھ ریاستیں جیسا کہ نیو جرسی، میں مدعی اور دفاعی مقدمات لڑنے والے دونوں طرح کے وکلا ٹرائل اٹارنی بننے کے لیے صند حاصل کرسکتے ہیں۔ کچھ ریاستیں جیسا کہ ایریزونا، میں لفظ "ماہر" یا "ایکسپرٹ" کو وہ وکلا ہی استعمال کرسکتے ہیں جنھوں نے قانون کے اس مخصوص شعبے میں "اسٹیٹ بار بورڈ آف لیگل اسپیشلائزیشن" سے تصدیقی صند حاصل کی۔ ایسی ریاستوں میں ذاتی چوٹ کے قانون کا ماہر کہلانے کے لیے کسی بھی وکیل کو تصدیقی صند حاصل کرنے ی پڑتی ہے۔

 مشق 
وکلا اپنی مشق کو قانون کے مخصوص شعبوں پر مرکوز کرسکتے ہیں، جیسا کہ ذاتی چوٹ کے قانون پر۔ کچھ وکلا ذاتی چوٹ کے مخصوص علاقے میں مزید مہارت حاصل کرتے ہیں، جیسہ کہ طبی بدعنوانی، پیدل چلتے ہوئے یا سکوٹر، موٹر سائیکل یا گاڑی پر حادثات، غلط اموات کے مقدمات وغیرہ شامل ہیں۔ ان کے زیر سماعت مقدمات کی حد کو محدود کرنے سے، ذاتی چوٹ کے وکیل خصوصی علم اور تجربہ حاصل کرنے کے قابل ہوتے ہیں۔

 مزید دیکھیے 

 ایمبولینس کا تعاقب
 بگ ایپل پاتھول اور فٹ پاتھ پروٹیکشن کمیٹی
 معاوضہ کلچر

 حوالہ جات 

زمرہ:طبی قانون
زمرہ:وکلا بلحاظ قسم